Natten til fredag har ukendte gerningsmænd stjålet et køretøj, der står Aars Golfklubs hjerte meget nært: En Mitsubishi Pajero fra midt-80'erne i en udefinerlig brungrøn farve - hvor den ikke er rustrød. Den har ingen forrude og er uegnet til kørsel på offentlig vej. Bilen er den, klubben bruger til at indsamle bolde på deres driving range, og er allerede meget savnet. Derfor efterlyser klubben nu det bilen - der i øvrigt har påspændt et stort indsamlings-aggregat foran på Facebook. Og efterlysningen, der kommer sammen med en kort video fra bilens kabine, er allerede blevet delt 65 gange fra klubbens side, så måske biltyvene snart ser, at "deres" bil er savnet af den rette ejer. Efterlysningen slutter: Har du set vores elendige, men brugbare køretøj? Del gerne, så vi igen kan få samlet bolde op på driving range. (function(d, s, id) {  var js, fjs = d.getElementsByTagName(s)[0];  if (d.getElementById(id)) return;  js = d.createElement(s); js.id = id;  js.src = "//connect.facebook.net/en_US/sdk.js#xfbml=1&version=v2.3";  fjs.parentNode.insertBefore(js, fjs);}(document, 'script', 'facebook-jssdk')); EFTERLYSNING:  Aars Golfklub har i løbet af natten fået stjålet vores Mitsubishi Pajero, som benyttes til at indsamle... Posted by Aars Golfklub on Friday, May 15, 2015

Opsummering:
Aars Golfklub har fået stjålet deres bil. En firhjulstrækker fra midt-80'erne, som kun har værdi for golfklubben.